Λαγαροσίφων

Ο λαγαροσίφων (επιστημονική-λατινική ονομασία Lagarosiphon) είναι γένος μονοκοτυλήδονων υδρόβιων φυτών, που ορίσθηκε περιγραφόμενο για πρώτη φοράHarvey, William Henry στο Journal of Botany, being a second series of the Botanical Miscellany, τόμ. 4, σσ. 230-231, περιγραφές στη λατινική, σχόλια στην αγγλική γλώσσα το 1841. Είναι ιθαγενές της τροπικής Αφρικής και της Μαδαγασκάρης. Είναι φυτό δίοικο, δηλαδή υπάρχουν αρσενικά και θηλυκά φυτά.

Περιγραφή
Οι λαγαροσίφωνες είναι υδρόβιες πόες με κλαδιά καλυμμένα με φύλλα, είτε εναλλασσόμενα, είτε υπο-αντίθετα, είτε ακτινωτά ως προς τον τρόπο με τον οποίο εκφύονται.

Τα άνθη περιβάλλονται από βοηθητικά βράκτια. Τα αρσενικά άνθη έχουν περιάνθιο με 6 λοβούς, διατεταγμένους σε δύο σειρές. Οι λοβοί στην εξωτερική σειρά είναι ελαφρώς μεγαλύτεροι. Το κάθε αρσενικό άνθος έχει τρεις κανονικούς στήμονες και δύο ή τρία στημονώδη. Υπάρχουν περισσότερα του ενός άνθη σε κάθε βράκτιο.

Το περιάνθιο του θηλυκού άνθους διαθέτει επίσης 6 λοβούς σε δύο σειρές, με τους λοβούς στην εξωτερική σειρά να είναι μεγαλύτεροι. Υπάρχει μία ωοθήκη, μέσα σε θάλαμο, με τρεις μερικούς πλακούντες. Ο στύλος έχει το ίδιο μήκος με τον σωλήνα του περιανθίου και φέρει τρία στίγματα, σε κάποιες περιπτώσεις διχαλωτά. Στο θηλυκό το κάθε άνθος έχει το δικό του βράκτιο.

Είδη
Σήμερα αναγνωρίζονται γενικώς τα εξής εννέα είδη λαγαροσίφωνα:

 Lagarosiphon cordofanus (Hochst.), Casp. – από Καμερούν και Αιθιοπία μέχρι Ναμίμπια και Νότια Αφρική (Επαρχία Μπουμαλάνγκα)
 Lagarosiphon hydrilloides, Rendle – Γκάνα, Κένυα, Ουγκάντα
 Lagarosiphon ilicifolius, Oberm. – από Ουγκάντα μέχρι Ναμίμπια
 Lagarosiphon madagascariensis, Casp. – Μαδαγασκάρη
 Lagarosiphon major (Ridl.) Moss – Ζιμπάμπουε, Μποτσουάνα, Λεσότο, Νότια Αφρική
 Lagarosiphon muscoides, Harv. – από Μάλι έως Σουδάν και μέχρι τη Νότια Αφρική
 Lagarosiphon rubellus, Ridl. – Ανγκόλα
 Lagarosiphon steudneri, Casp. – Αιθιοπία
 Lagarosiphon verticillifolius, Oberm. – Μοζαμβίκη, Ζιμπάμπουε, Νότια Αφρική, Εσουατίνι

 Παραπομπές 

 Εξωτερικοί σύνδεσμοι 
 Ο Lagarosiphon στην Εγκυκλοπαίδεια της ζωής

Κατηγορία:Υδροχαριτοειδή
Κατηγορία:Δίοικα φυτά